बाग़ों में पेड़ों को डालियों पर रंग-विरंगे कपड़े, विशेषतया हरी साड़ियां, (प्रकृति से मेल मिलाने के लिए ) पहन कर झूलती हैं और प्रकृति के साथ आत्मसात् हो जाती हैं - - यह दृश्य बहुत ही सुखदायक और आकर्षक होता है । देखनेवालों का मन भी उस दृश्य से आह्लादित होकर उसमें भाग लेने को लालायित हो उठता है । प्रतिदिन एक-न- एक नये गीत और नये-नये स्वर इस मास में सुनने को मिलते हैं । विविध भावों का उद्वेलन झूले के दोलन के साथ होता है । सावन का झूला उनके अन्तर की प्रसन्नता का प्रतीक बन कर सम्मुख आता है । प्राकृतिक सौंदर्य से आत्मविभोर हो कर बाल, युवा, वृद्ध - सभी का हृदय गा उठता है और प्रकृति से तादात्म्य हो जाता है । इन में प्रकृति वर्णन बहुत उच्चकोटि का मिलता है। विभिन्न ऋतुओं का, ऋतु परिवर्तन का मन पर क्या प्रभाव पड़ता है तथा उनके अनुरूप संयोगावस्था और वियोगावस्था में मन पर क्या-क्या प्रतिक्रियायें होती हैं, इसका खड़ीबोली के लोकगीतों में बहुत ही स्वाभाविक और मनोवैज्ञानिक वर्णन मिलता है । किस प्रकार मन की भावनाओं तथा परिस्थितियों के कारण संयोगावस्था में प्रिय लगनेवाली वस्तुएँ वियोगावस्था में अप्रिय और असहनीय हो जाती हैं तथा मनुष्य अपनी ही भावनाओं के अनुरूप विश्व को किस प्रकार देखता है, इसके प्रत्यक्ष उदाहरण इन लोकगीतों में मिलते हैं ।
प्राचीनकाल में कुछ व्यापारी लोगों को अन्य उद्योग-धन्धों के लिए परदेस जाना होता था । अत्यधिक वर्षा के कारण कार्य में भी कठिनाई होती थी और यातायात में सुविधाएं न होने के कारण 'चातुर्मास' में परदेस गए हुए पति अपने घर लौट आते थे। सभी प्रोषित-पतिकाएँ इस महीने में अपने पति की बाट जोहती थीं और उनके आ जाने पर आनन्दमग्न हो जाती थीं । कभी सुविधा पाकर वह अपनी माँ के घर भी चली जाती थी । वहाँ माँ की छत्रछाया में अतीत की सुखद स्मृतियों के साथ तथा अपनी बहन, भाभी व चिरपरिचित सखियों के साथ वह एक बार स्वयं को भी भूल जाती थी और उनकी श्वसुराल की सब यातनाएँ, व्यथा, घुटन आदि का एक मौखिक निकास हो जाता था । इस प्रकार हँस-गाकर अपनी व्यथा मुखरित कर वह तन-मन से अपेक्षाकृत स्वस्थ अनुभव करती थीं । सावन ऋतु का विशेष पर्व - तीज होता है । इस अवसर पर विवाहिता, सौभाग्यवती तथा कुमारियाँ रंग-बिरंगे वस्त्रों से सुसज्जित होकर एक-दूसरे से मिलती हैं, घर जाती हैं तथा एक स्थान पर बाग़ व घर में ही पेड़ के नीचे पड़े हुए झूले पर सामूहिक रूप से झूला-समारोह होता है । यह हास्य उल्लास का अवसर होता है । इससे जीवन में प्रेरणा मिलती है, उमंग उत्साह का यह वातावरण मानसिक जीवन को स्वास्थ्य प्रदान करता प्रतीत होता है ।
इन गीतों का मनोवैज्ञानिक महत्व भी है । आधुनिक मनोवैज्ञानिकों का कथन है कि मन में विषम परिस्थितियों के तथा अनुभवों के कारण जो अनेकों गुत्थियाँ पड़ जाती हैं, उनको किसी-न-किसी रूप में अभिव्यक्ति तथा प्रदर्शन होना ही चाहिए । यह मानसिक रोगों के उपचार में भी सहायक होता है । बालक तो अपनी मानसिक गुत्थियों को खेलों द्वारा तथा अन्य हास्य व रुदन के द्वारा निकालते हैं लेकिन वयस्क इतनी सरलता से नहीं निकाल सकते । उनको अन्य साधन भां चाहिये । आधुनिक पढ़े-लिखे लोग जो इन मानसिक रोगों से अधिक पीड़ित होते हैं, वह अपनी भावनाओं पर बुद्धिमानी का आवरण चढ़ा कर छिपाने में निपुग होते हैं । वह चित्रकारी तथा लेखनकला के द्वारा कुछ अंश में अपनी वास्तविकता को छिपाते हैं तथा अपने मनबहलाव के वाह्य पर क्षणिक साधन, सिनेमा, रेस, क्लब आदि में जाकर अपना मनोरंजन करते हैं पर लोकमानव आधुनिक सभ्यता से भी अनभिज्ञ हैं और न ही उन्हें मनबहलाव के कृत्रिम साधन उपलब्ध हैं और न उनकी आर्थिक सामर्थ्य हां इनका उपयोग करने की है । वह सहज और सरल हृदय हैं विशेषतः नारी, का अपने पारिवारिक व्यस्त जीवन में अनेक आर्थिक व सामाजिक समस्याओं और परिस्थितियों में निरन्तर तपते रहने के कारण मन व शरीर मँज जाता है । यह समय-समय पर लोकगीत व लोककथाओं के द्वारा अपनी व्यथा को व्यक्त करती हैं । उनको व्यथा के प्रदर्शन का तथा मनोभावों को व्यक्त करने का यही सोवा-सादा माध्यम है जिसके कारण इनकी अधिकतर गुत्थियाँ सुलझ जाती हैं। इसके लिए इनको अधिक परिश्रम नहीं करना पड़ता । आधुनिक सभ्यता में हम कुछ ऐसे रंग गये हैं कि प्रकृति के साथ हम लोग सामंजस्य कर ही नहीं सकते, और न प्राकृतिक आवश्यकता की ओर ही हमारा ध्यान जाता है । कारण, आज का जीवन कुछ ऐसा यंत्रवत् हो गया है कि प्रकृति की ओर ध्यान देने का कुछ तो अवसर हो कम मिलता है और कुछ इस ओर से उदासीन भी हो गये हैं । कोई भी वस्तु क्यों न हो हम उसका उसी के अनुरूप मनोरंजन नहीं कर पाते जब कि हमारो ग्रामीण महिलाओं में यद्यपि पहले की अपेक्षा कम है पर अब भी प्रकृति के अनुरूप जीवन को ढालने की क्षमता है व यथासंभव प्रकृति का साथ भी देती हैं । विशेषतः होली व सावन आदि कातो वह मुक्त हृदय से स्वागत करती हैं । इसका महत्व इसलिए भी अधिक है क्योंकि यह मास ग्रीष्म ओर शिशिर के बाद आते हैं । ये ऋतु परिवर्तन के साथ-साथ प्रसन्नता और उत्साह के प्रतीक हैं । दुख के बाद सुख अपेक्षाकृत और भो सुखद लगता है। सावन में अनेक दुवों को गीतों के रूप में दोहराने का सुअवसर मिल जाता है। झूले की पैंगों के साथ सभी स्त्रियाँ अपनी अवस्था के अंतर को भूल कर जब अपने-अपने हृदयों को खोलतीं हैं तो ऐसा
प्रतीत होता है कि यह अवसर उनको प्रकृति ने उनकी शिकायतों के सुनने के लिए हो निश्चित किया है । इस अवसर पर गाये जाने वाले गीतों में पारिवारिक, आर्थिक और सामाजिक समस्याओं का वर्णन रहता है ।
सावन के गीत भावप्रधान होने के साथ-साथ वर्णनात्मक अधिक हैं। इनमें चम्पेबाग़ का उल्लेख मिलता है । 'इंदरराजा' वर्षाऋतु के देवता माने गये हैं, बिजली बादल तथा उसको गरजन उनके विशेष अस्त्र हैं, जो लोकनारी के हृदय पर सबसे अधिक प्रभाव डालते हैं जिनसे डर कर वह अपने प्रियतम के लिए कामना कर उठती है। इसका उदाहरण हमको निम्नलिखित गीत में दष्टिगोचर होता है"इन्दर राजा बागों में झूल रहे जी"
रिमझिम मेह, नन्हीं-नन्ही बूंदें, पपीहा की पिउ - पिउ, कोयल की कूक, मोर का शोर, घनघोर घटा, बिजली की चमक - सभी हृदय को ही नहीं शरीर को भी थरथरा देते हैं और पति की कामना के लिये उद्दीपन का कार्य करती
। वर्ण्य - विषय की दृष्टि से इन गीतों में मन की कुंठा, कृत्रिम तथा सामाजिक आदर्शों के भार से उत्पन्न आकुलता, इष्ट वियोग तथा अनिष्ट संयोग अथवा अकस्मात् मिलन या क्रियाविदग्धा नायिकाओं की चातुरी ( छल-छद्म) और गुप्त अभिसार के वर्णन होते हैं। इनमें नायिकाओं में विविध प्रकार स्वकीया, परकीया, सामान्या, ऊड़ा, अनूठा, मुग्धा, मध्या, प्रौढ़ा, अभिलषित वासक-सज्जा तथा कलहान्तरिता, सभी के चित्र मिलते हैं। इनमें स्थानीय व सांस्कृतिक प्रभाव भी हैं ।
सावन के गीतों में बारहमासों का विशिष्ट स्थान व महत्व है। बारहमासों में विशेषतः वियोग के गीत हैं । वियोग के उत्ताप में वर्ष के विविध महीनों का वियोगिनी के लिए क्या रूप हो जाता है बारहमासा में अभिव्यक्त होता है । इनमें प्रत्येक ऋतु की विशेषता के साथ ही उसकी विरहिणी पर प्रतिक्रिया भी प्रकट की जाती है । साहित्य में जो षट्ऋतु का वर्णन है, वही लोककाव्य में बारहमासा माना जाता है ।
सावन के गीतों में प्रकृति से सामंजस्य स्थापित किया गया है । गीतों में बिजली, बादल, पुरवइया आदि को संबोधित किया गया है, जो इस बात का द्योतक है कि नारी उनसे साहचर्य की भावना का अनुभव करती है। राधा, कृष्ण, ब्रज के गोप, यह सब लोकनारी के अपने ही जीवन से संबंधित हैं और जो कुछ भी उनके जीवन में घटता है उससे वह सादृश्य स्थापित कर लेती हैं। इसमें शृंगार और करुणा, इन्हीं दो रसों की प्रधानता मिलती है ।
इन अधिकांश गीतों का आधार प्रेम ही होता है और घटनास्थल बाग या पनघट होता है। पशु-पक्षी भी इस ऋतु में मिलन तथा विरह की भावना को और
अधिक उत्तेजित करते हैं । बारहमासा आसाढ़ मास के वर्णन से से प्रारंभ होता है । इनके वर्ण्य - विषय में वर्ष भर के प्रत्येक माह के विशेष त्योहारों का महत्व मिलता है। प्रत्येक माह में प्रिय की अनुपस्थिति कितनी दुःखदायी होती है, इसका भी वर्णनात्मक उल्लेख बारहमासों में पर्याप्त मिलता है। विशेषतया सावनमास में प्रिय का न होना असहनीय हो उठता है । सावन में प्रिय की अनुपस्थिति से विरह चरमसीमा पर पहुँच जाता है । गत ग्यारह मास से वह जीवन को सारी विषमताएँ इसी आशा पर सहती हैं पर जब यह आशा भी दुराशा में परिणत हो जाती है तो धैर्य का बाँब टूट जाता है। इसी से गीतों में उल्लेख मिलता है -- "बीते हैं ग्यारह जो मास" । नारी जीवन का, नारी हृदय का, तथा उसकी मनोगत सभी प्रकार की भावनाओं, आशंका, भय, क्रोध तथा ईर्ष्या का जितना सजीव और स्वाभाविक चित्रण हमें ऋतु- गोतों में मिलता है, वह अन्यत्र मिलना कठिन है ।
श्रावण के गीतों का संबंध विशेषतः स्त्रियों से ही है । 'ये बारहमासे नारी जीवन के आस-पास घूमते रहते हैं तथा उससे संबंधित होते हैं । इनका केन्द्र नारी जीवन ही होता है। इसमें राम-कृष्ण से संबंधित गीत भी हैं । इनका उदाहरण परिशिष्ट में दिया जा रहा है, जिसमें भाई के प्रेम, भावज के तिरस्कार तथा देवर आदि सभी संबंधियों के व्यवहार का बहुत ही रोचक वर्णन है । सावन के गीतों में बारहमासों के अतिरिक्त कथागीतों का भी बहुत महत्व है। इनमें ऐतिहासिक महत्व भी होता है जिनमें आल्हा, जाहरपीर, गोपीचन्द, भरथरी, मखन, चन्दना, हंसाराव, चन्द्रावल, नर सुलतान, गुग्गापीर, आदि कुछ लोकगाथाओं के रूप में प्रचलित हैं । ये लोककथा-गीत ही परिवद्धित होकर लोकगाथा का रूप ले लेते हैं । इस ऋतु की प्रमुख लोकगाया 'आल्हा' है । 'आल्हा' में दिल्ली के राजा पृथ्वीराज और कन्नौज के राजा जयचन्द के आपस के झगड़ों का विशद वर्णन है । इसमें 'आल्हा' तथा उसके भाइयों के वीरतापूर्ण कार्यों का उल्लेख किया गया है । बहुतसी अलौकिक घटनाएँ इसके अन्तर्गत मिलती हैं जिनमें पशुपक्षियों का भी महत्व - पूर्ण योग है तथा दैवीय शक्तियों का भी प्रभाव रहा है । सावन मास में जब हल्की-हल्की फुहार पड़ती है तो ोलक की ताल पर 'आल्हा' चौपालों तथा अमराइयों में गूंज उठता है । इसमें लोकजन के अंधविश्वासों तथा आदर्शों को पूर्णरूप से अभिव्यक्ति मिली है । इसीलिए यह उनकी सबसे अधिक लोकप्रिय गाथा है ।
इनमें स्थानीय और सांस्कृतिक प्रभाव भी रहता है । कुँवर निहाले, की प्रेमकथा में लोकलाज और मर्यादा का विचार अतीव प्रभावकारी है । स्त्रियाँ नरवरगढ़ 'के हाकमा, नर सुलतान और निहालदे की इस प्रेमकथा को भी बड़े उत्साह से
गाती हैं। स्त्री के लिए प्रेम, जीवन और पुरुष के लिए प्रेम, खिलवाड़ है। नर सुलतान और निहालदे की प्रेमकथा ऐतिहासिक है । इन प्रणयकथाओं में तथा वीर गाथा में स्त्री वीरता, सतीत्व की रक्षा के हेतु आत्म बलिदान तथा प्रिय मिलन के लिए सर्वस्व त्याग करने को प्रस्तुत रहती हैं। इस प्रकार नारी- चरित्र की विशिष्टता का उल्लेख इनमें मिलता है । इन प्रेमकथाओं में से कुछ का उल्लेख निम्न रूप में है ।
चन्दना -- यह बहुत प्राचीन गीत है । चन्दना ऊढ़ा नायिका है । चन्दना अपने पीहर में है। वहाँ पर उसका प्रेम किसी सुनार से हो जाता है। माँ उसे हर तरह से समझाती है कि वह उससे संबंध न रखे । चरखा कात कर मन बहलाने का सुझाव देती है पर चन्दना कहती है मुझसे चरखा नहीं काता जाता, कातने से देह में पीड़ा होती है, उँगली और कमर में दर्द होता है । हर तरह से तंग आकर माँ ससुराल में समाचार भिजवा कर उसके पति को बुलवाती है । उसका पति ससुराल में ले जाने के लिए आता है, वह पहले चन्दना को कुछ नहीं कहता । रात को खाना खा कर सो जाता है, बहाना बनाता है, पर वास्तव में जगता रहता है । पति को सोता हुआ देख कर उसकी स्त्री सुनार के यहाँ उससे विदा लेने जाती है । रात में पति चुपचाप उठकर उसका पीछा करता है तथा सब कुछ अपनी आँखों से देख कर स्थिति के गांभीर्य को समझता है । पर जानबूझ कर यह भेद किसी से स्पष्ट नहीं करता और अगले दिन उसको विदा कराकर ले चलता है, मार्ग में वह उससे बदला लेता है और उसकी हत्या कर देता है । इस प्रकार अनियमित संबंधों का परिणाम भयंकर होन। स्वाभाविक ही है । यही चन्दना को देखना पड़ा । यह नारी जाति का कलंक है । इसको लोक समाज में सत्य घटना समझा जाता है ।
चन्द्रावली - यह ऐतिहासिक कथा है । जनश्रुति बतलाती है कि चन्द्रावली मेरठ के ही किसी गाँव की थी । वह गीत के कथनानुसार किसी कामुक युवक के चंगुल में फँस गयी और अनेक उपाय करने पर भी उनसे वह छूट न सकी । अंत में वह अपने सतीत्व की रक्षा के हेतु तथा दोनों कुलों की लाज रखने के लिए आग लगाकर आत्महत्या कर लेती है । यह बहुत ही प्रसिद्ध लोककथा है । इससे मुग़लकालीन अत्याचारों का ज्ञान होता है तथा स्त्री के चरित्र की महत्ता का परिचय मिलता है । इससे उस युग की स्त्रियों के मनोबल तथा उनके चारित्रिक व आत्मिक बल का उदाहरण मिलता है ।
निहालदे  -  यह भी सावन का बहुत प्रसिद्ध गीत है। निहालदे एक बहुत सुंदर लड़की है। माँ के अधिक मना करने पर भी बाग में अपनी सहेलियों के साथ
झूलने चली जाती है। बाग़ में उसे मुगलों ने घेर लिया । सव सहेलियाँ तो भाग गयीं पर मुग़लों ने निहालदे को पकड़ लिया क्योंकि वही सबसे सुंदर थी । सखियों ने सब समाचार जाकर घर पर कह दिया । भाई, बहन को छुड़ाने आया और मुग़ल के द्वार पर पहुँच कर उसे मार कर बहिन को छुड़ा लाया ।
जाहर-गुग्गापीर - आत्मा को अनश्वरता में विश्वास उत्पन्न कराने वाला यह गोत लोक मर्यादा की रक्षा के लिए उच्चतम बलिदान की कथा है । रानी बाछल को यही मालूम था कि उसका पुत्र जाहर, काल का ग्रास हो चुका है परन्तु अपनी प्रियतमा सिरियल से अभिसार के लिए वह नित्य आता था, इसलिए उसने अपने को कभी विधवा नहीं माना । किन्तु सावनी तीज को झूले पर बैठी सिरियल का शोश-पट जब चंचल समीर ने उड़ा कर एक ओर कर दिया तो वह सिंदूरी माँग तुरन्त लोकचर्चा का कारण बन गयी । इस पर सास बाछल को लज्जा हुई और संदेह हुआ तथा इसी कारण आवेश भी हुआ । वह बहू पर अविश्वास कर उस पर लांछन लगाती है पर बहू विश्वास दिलाने का प्रयत्न करती है और कहती है-तेरे तो लेखे सासु मर जो गया री
चला जो गया रो, मेरे वो नित उठ आय पिया
अंत में बहू सास को प्रमाणित करने के हेतु गुग्गा को दिखाता है पर वह धरती में समा जाता है अपने कहने के अनुसार-- क्योंकि उसने इस मिलन-भेद को गुप्त रखने को कहा था । जाहर ऐतिहासिक पुरुष है पर शेष घटना युग - विश्वास का रंग हो सकती है। इस गोत में लोकिकता और अलौकिकता का अद्भुत मेल 1
इनके अतिरिक्त अन्य अनेक छोटी-बड़ी कथाएँ सावन के गीतों के रूप में लोकसमाज में प्रचलित हैं, जिनमें ढोला मारू, हंसाराव, बनजारा आसिक, धोबी बेटो, लच्छो मखन, मनरा, हंसामोरिती, आदि हैं। इनमें कुछ लौकिक तथा अन्य काल्पनिक तत्व विद्यमान हैं । काल्पनिक कहने से कथा का महत्व कम नहीं होता क्योंकि कथा में जोवन न सही पर जोवन की अनेकरूपता तो विद्यमान रहती ही है ।
फुटकर सावन गीत-सावन के प्रबंध-गीतों के अतिरिक्त लघुगीत भी हैं जो भिन्न-भिन्न विषय से संबंधित हैं। उनको हम फुटकर गीतों के वर्ग में रख सकते हैं। इनमें वैयक्तिक सुख-दुख, शांति-संघर्ष, अनुराग तथा डाह, बड़ी सरलता से ध्वनित हुए हैं। इनमें नारों के दोनों चित्रों का उल्लेख मिलता है । सरल मुग्धाएँ तथा कुटिलता और कलंकमरो कुल्टाएँ दोनों काही समान रूप से प्रदर्शन है । यह घरेलू चित्र हैं । यह गीत जीवन की विशाल चित्रपटो है । इनमें मानव मनोखड़ीबोली के लोकगीतों का अध्ययन
विज्ञान के सुंदर विश्लेषणपूर्ण सजीव उदाहरण मिलते हैं। हम सपत्नी की ईर्ष्या के संबंध में एक उदाहरण प्रस्तुत कर रहे हैं७७
एजी आया है सावन मास, हिंडौले गड़ाइयो जी महराज रेसम झूल बटाय हिंडोले डालियो जी महाराज
ऐजी झूलेगी छोटी बड़ी नार, झोटे देंगे हाकमाँ जी रिमझिम बरसे है मेह, राजा तो भेजे हैं आचकूं महाराज एजी चुंदड़ी को धरा उतार, ओढ़ो काली कमली जी महाराज एजी हुक्के के नौ दस टूक, चिलम चिटकांइये जी महाराज मैं तो कातूंगी मोटा-झोटां सूत, बटाऊँ रस्से जेवड़े
कस कर बाँधूंगी सौक, ढीले बाँधूं अपने हाकमा जी महाराज इन गीतों में प्रायः बनी बनाई परम्पराएँ ही बार-बार दोहराई जाती हैं । उदाहरण के लिए वन, बाग़ आदि की उपमान भी सर्वस्वीकृत रहते हैं । जाय उतारा सेले बड़ तले,
झूला तो डाला चम्पेबाग़ में
एक बन लाँघा दूजा बन लाँघा, तीजे में.....
यहाँ पर हम सावन मास में गाये जाने वाले लड़कियों के गीतों का भी अध्ययन करेंगे । जेठ मास के अन्त में उमड़ते बादलों के साथ बालिकाओं का कोमल स्वर झूल की पैंग के सहारे तरंगित हो उठता है । इन गीतों का वर्ण्य - विषय इस प्रकार है -- भाई के प्रति बहिन का सौहार्द्र व सद्भावना बहिन के प्रति भाई का अतुल स्नेह तथा बलिदान तत्परता । सास, ननद और भौजाइयों के मनोमालिन्यपूर्ण व्यवहार तथा वाकु-संघर्ष और नारी का संकुचित मनोविज्ञान तथा माता का कन्या के प्रति करुणापूर्ण मोह सम्मिलित परिवार के पारस्परिक संबंधों का दिग्दर्शन ।
यह वर्णनात्मक और संवादात्मक होते हैं । इनमें स्वल्प शब्दों में बाल-मनुहार तथा सहृदयतापूर्ण व्यवहार का सुन्दर अंकन हुआ है । बालकों के नन्हें हृदय छोटी-छोटी बातों से हर्ष और शोक की लहर उत्पन्न हो जाया करती है और वह अपनी उन भावनाओं को अपने विशिष्ट ढंग से ही व्यक्त कर देते हैं --
कच्ची नीम की निबौली, सावन की रुत आई जी
क्यों क्यों मेरे मुन्ना से भइया, ( भाइयों का नाम लेकर ) नोंदड़िया क्यों सोई जी,
तमारी तो भैणा भांजी, सासरे घर झुरमें जी झुरमें है झुरमण दे बुलावे आवें सावण जी
आधी सो रैन पहर का तड़का, बीरन घोड़ा ले चल दिये जी उठ उठ री बाहण हठीली खोल्लो चन्दन किवाड़ जी उट्ठी बीर मिलन कू मेरा टुट्या गल का हार जी हार तो हैं और भतेरे बीरन कब कब आवै जी चुग देगे मेरे चिड़ी चिड़गले, पो देग्गा मेरा बीरा जी थाली में घर गिरी छुहारे भोजन करने बैट्ठे जी परात में ले रोली रुपया टीका करणे बैट्ठे जी
इन गीतों में चित्रात्मकता और संवादात्मकता का योग ब त सुंदर है। भाई के प्रति बहन की कोमल भावनाएँ, सास के प्रति विरसता और माता के दुलार पर अथक विश्वास ध्यान देने योग्य है । इनमें वात्सल्य रस की अनुपम झाँकी है । कन्यायें सावन के गीत भाई को माध्यम बना कर गाती हैं क्योंकि उनका सबसे अधिक 'प्यार अपने भाई के प्रति होता है, उसको पाकर वह फूली नहीं समातीं ।
विवाह के पश्चात् उनके निकटतम पति हो जाता है, उसको पाकर वे प्रसन्न होती हैं और उसके विरह में वे पागल हो जाती हैं । भाई को भी वह भूल नहीं पाती, यदा-कदा उसकी याद मन में शूल जाती है । हम यहाँ एक गीत प्रस्तुत कर रहे हैं जिसमें बालिका का प्रकृति प्रेम, भाई के प्रति स्नेह तथा सास के प्रति भावना का पता चलता है । प्रकृति प्रेम को प्रकट करने वाला एक बालिका का गीत इस प्रकार है
चक्की तले मैंने धनिया बोया, हाँ सहेली धनिया बोया धनिये के दो किल्ले फूट्टे हाँ सहेली किल्ले फूट्टे
किल्लों को मैंने गऊ चराई गऊओं ने मुझे दुध्धा दीया
हाँ सहेली..
दुध्धे की मैंन खीर पकाई, हाँ सहेली खीर पकाई खीर पका मैंने बोरन जिमाये, हाँ सहेली.. बोरन ने मुझे चूंदरी दी
चुंदरी मेरी झमकै सास मेरी चमकै
सावन के इन गीतों में भाई-बहन के प्रेम का वर्णन है। ऐसा प्रतीत होता कि मातृ-स्नेह का यह पाठ, कन्याओं के मन में बाल्यकाल ही में रम जाता है और इसी बल तथा पूंजी को लेकर वह ससुराल जाती हैं ।
सावन सूना भैया बिन हो गया जो किस्कू बनाऊँ लपझप पूरियाँ जी किस्कू राघू रस खीर...सावन.
इन सावन के गीतों में, जो बालिकाओं द्वारा गाये जाते हैं  -  वह उनके ही सुबोध - सुगम होते हैं । यह अन्य लम्बे कथा - गीतों से कुछ भिन्न होते हैं तथा यह अति संगीतपूर्ण, लयपूर्ण, लम्बे छंद के होते हैं और भाषा की क्लिष्टता का अभाव रहता है। इनमें प्रेमविलासिनियों के दाँव-पेंच वाले वर्णन का अभाव रहता है । इनमें कथा - कथन की प्रवृत्ति का भी अभाव रहता है । इस प्रकार यह अलंकारविहीन भाषा के तथा साम्यभावों से परिपूर्ण गीत, निश्चय ही सावन के भाई.बहनो के गीतों में महत्व रखते हैं । इस प्रकार सावन के दोनों वर्गों का अध्ययन कर हम इस निष्कर्ष पर पहुँचते हैं कि इनका खड़ी बोली क्षेत्र में अपना विशिष्ट स्थान है। इनका वर्ण्य - विषय बहुत व्यापक है और यह अपने में पूर्ण हैं ।
होली -- भारतवर्ष में हर त्यौहार का संबंध किसी देवी-देवता से माना जाता है । इसी प्रकार होली का भी संबंध होलिका से है । महिलाएँ फाग से पहिले दिन होली पूजने जाती हैं। माताएँ बच्चे को मेवा, लड्डू, मखाने तथा गोलों का हार पहनाकर होली पूजने ले जाती हैं जहाँ पर होली के लिए ईधन जमा होता है। महिलाएं भी चीचली के धागे से चारों ओर घूम कर होली पूरती हैं और लोटे से पानी छोड़ती जाती हैं तथा दीपक जलाकर रोली आदि से पूजा कर बेर चढ़ाती हैं। घर आकर मेवे - मिठाई आदि में से मिनस ? कर हार बच्चों को खाने के लिए दे देती हैं और बच्चे हारों को तोड़ कर बड़े प्रेम से खाते हैं, फिर मुहूर्त में, ब्राह्मण होली में आग लगाते हैं । जिस समय होली में आग लगती है लोग गेहूँ की बाल उसमें भूनते हैं तथा उस भुने हुए गेहुओं की बाल को प्रसाद मान कर खाते हैं और एक-दूसरे को देकर शुभकामना करते हैं व गले मिलते हैं। बाल भूनना, फसल के लिए शुभ होता है ।
अगले दिन प्रातः जब होली जल लेती है तो राख को बड़े व बच्चे सब लगाते हैं तथा बच्चों के लिए राख को उठाकर उस घर में रख लिया जाता है। इससे बच्चों पर प्रेतादि का प्रभाव नहीं होता। कहा जाता है उस दिन वातावरण में प्रेतात्माएँ रहती हैं और दूध आदि पीने से वह बालकों पर असर कर जाती हैं ।
दूसरे दिन से रंग खिलता है। उसमें पुरुष विभिन्न रूप बनाकर झुंड में होली खेलते हैं। उनमें से किसी के सेहरा और मोड़ आदि बाँध कर, फटे कपड़े पहनाकर और गधे पर बिठा कर निकलते हैं। उसको कहा जाता है होली का 'भडुवा' । ये हास्य तथा उल्लास की अभिव्यक्ति का अनोखा साधन होता है । स्त्रियाँ नाच कर
२. लोक शब्द है । मन के संकल्प का अपभ्रंश है, कोई वस्तु मन से किसी के निमित्त संकल्प कर देने को कहते हैं ।
होली खेलती हैं तथा लड़कियाँ दुल्हे-दुल्हा बन कर होली खेलने जाती हैं ।
पूस - माघ के जाड़े और शीत की उग्रता के कारण गीतों की ध्वनि मंद पड़ जाती है । माघ में वसंतपंचमी से फिर गीतों की लहर उठती है और फागुन मास में तो वह अपनी चरमसीमा पर ही पहुँच जाती है । इस महीने में होली और धमार ही अधिक गाये जाते हैं । अनुष्ठान संबंधी गीत इस माह में भी कम ही हैं ।
वसंतागमन पर प्रकृति का उल्लास दर्शनीय होता है । शीत व्यतीत होने पर मानो जगती को नूतन प्राण व नवजीवन प्राप्त हुआ हो, जो वृक्ष लतादि में पुष्पसौरभ, पक्षियों में कोयल की कूक और मानवों में गीत बन कर फूटता । खड़ीबोली प्रदेश की उर्वराभूमि में यही उल्लास खेतों में पीली सरसों तथा वायु को प्रत्येक सिहरन पर थिरकती हुई गेहूँ की बाल के रूप में, पूर्व से पश्चिम तथा उत्तर से दक्षिण तक सर्वत्र बिखर जाता है ।
सावन में जिस प्रकार स्त्रियों के कंठों से करुण स्वरलहरी प्रवाहित होकर वातावरण को आर्द्र बनाती है, उसी प्रकार फागुन में मनुष्य का कंठरव उसके उन्माद को बढ़ाता है । गीत पर गीत फूट पड़ते हैं। रात और दिन होली के गीतों का समा- सा बँधा रहता है। इनका प्रधान वर्ण्य - विषय राधा-कृष्ण तथा शिव की होली होती है। इनमें शृंगार भावना और कीड़ा भावना ही प्रधान होती है। शिक जी संबंधी एक बहुत प्रसिद्ध गीत हैदुनिया ने बोया मको बाजरा भोले ने बो दई भंग
दुनिया ने खाई मकी बाजरा
भोले ने खाई भंग
मेरी माँ भोला रो
भोले ने पी लई भंग
मानव समाज के स्वस्थ जीवन के लिए व्यक्ति की दिनचर्या में विनोद, हास और उल्लास के लिए कुछ क्षण आवश्यक हैं । सहज प्रवृत्तियों का अवरोध मन को स्वच्छ एवं स्वस्थ नहीं रख सकता ।
क्षुधा और काम मानव को दो आदिम प्रवृत्तियाँ हैं जिनको, भिन्न नहीं, एक दूसरे की पूरक कहा जा सकता है। इसीलिए भारतीय त्यौहारों में भावनाओं की अभिव्यक्ति का पूर्ण ध्यान रहा है। भारत कृषि प्रधान देश है । किसान को पूरे मौसम कार्यरत रहना पड़ता है । विदेशों के अनुसार वह दिन के छः घंटे कार्य नहीं करता बल्कि जिस समय उसकी खेती को उसकी आवश्यकता होती है वह तुरंत खेत पर पहुँच जाता है। उसका भाग्य तथा जीवन उसी खेती पर निर्भर करता
है । परन्तु जब त्योहार आता है तो वह उन्मुक्त होकर गा उठता है, रंगों में डूब जाता है । जीवन की लीक को छोड़ कर वह संपूर्ण जीवन क्षेत्र में दौड़ता है । हर क्षेत्र को छूता है, हर पग पर उसको जीवन ही झलकता प्रतीत होता है । हर वातावरण तथा उसके प्रभाव को अभिव्यक्त करने के लिए हर मौसम के प्रारंभ में ऐसे त्यौहारों की अभिव्यंजना की गयी है ताकि वह उस मौसम के अनुरूप व्यवहार करके उसका स्वागत कर सके । दोपावली की दीपशिखाएँ शरद् का स्वागत करती हैं तथा आने वाले शरद् के लिए लोकजन को तत्पर कर देता हैं और विश्वास दिलाती हैं कि हम तुम्हारे साथ हैं। होली, गर्मी के आगमन को सूचना देती है । लोकजन रंग में डूब जाता है। रंग से भोग कर वह आने वाली गर्मी के लिए तत्पर हो जाता है ।
यौन विचारों ने ही सामाजिक आदर्शों को जन्म दिया । होली कुंठाओं को मुक्त करने का अवसर है। मनोवैज्ञानिकों के विचार से आदर्श, वाह्य और कृत्रिम
। इसलिए जब कभी ऊपरी दबाव कम हो जाता है तभी सभ्यता के घने वन में खोया मानव अपनो आँखें खोल कर मूल प्रवृत्तियों की ओर दौड़ता है । होली एक ऐसा ही त्यौहार है जो सामाजिक स्वीकृति पाकर मानव को उसके अपने वास्तविक रूप में ले आता है। हमारी मर्यादित प्रवृत्तियाँ भी उन्मुक्त हो जाती हैं और आमोद-प्रमोद में निर्बंध हो जाते हैं तथा संयम और शिष्टाचार की मर्यादा का उल्लंघन भी क्षम्य समझा जाता है ।
होली, ऋतु परिवर्तन का त्यौहार है । शीतकाल की जड़ता के बाद प्रकृति में वसन्त आता है जो ऋतुराज कहलाता है और वह धीरे-धीरे ग्रीष्म में परिवर्तित हो जाता है । प्रकृति अपने इस नए और आकर्षक रूप-रंग से पुरुष को आकर्षित करती है तथा स्वाभाविक रूप से काम का उद्रेक होता है । ऋतुराज वसंत के आगमन से ही स्त्री-पुरुषों, बाल-युवा तथा वृद्धों के हृदयों में उल्लास होता है तथा नवीन स्फूर्ति का अनुभव होता है । कालिदास के अनुसार वसंतोत्सव की आम्न मंजरियों के ारा कामदेव का जन्म माना जाता है । वस्तुतः वसंतपंचमी से फाल्गुन की पूर्णिमा तक वसंतोत्सव मनाया जाता है। भारतीयों का नव वर्ष भी इसके बाद चैत्र में आरम्भ होता है । फागुन में लोग, गोत या रसिया आदि गाते है, इसलिए होली इसके स्वागत हेतु मनायी जाती है । यह पूरा मास हास्य-उल्लास ही में व्यतीत हो जाता है । ये लोक-उल्लास, लोकमानव के मन में नववर्ष के लिए आशावादी दृष्टिकोण की भूमिका होती है ।
फाल्गुन के महीने में अपनी इच्छानुसार तथा समाज द्वारा स्वीकृत उच्छृंखल जीवन बिताने की छूट रहती है । फाग के साथ साधारण जनता अपने दैनिक जीवन
की विषमताओं को भी भुला देती है । वह एक बार अतीत और भविष्य को भूल अपने को केवल वर्तमान में ही खो देना चाहती है। यह माह उनके गत ग्यारह माह से अनवरत रूप से चले आते हुए जीवन से परिवर्तित होता है । इन दिनों गाँवों के मुक्त वातावरण में वह बहुत-सी गुप्त दबायां हुयी इच्छाओं को प्रकट करते हैं । परिणामस्वरूप उनके मन व शरीर की शिथिलता कम हो जाती है । उनकी बोली में फागुन का नाम 'मस्त महीना' है"मस्त महीना फागन का कोई जीवै तो खेले होली"
होली फसल का भी त्यौहार है। इसी से इसका संबंध सृजन के तत्व पर निर्भर करता है। इन अवसरों पर योन संबंधों की भी छूट रहती है। यही कारण है कि होली पर अश्लीलता के प्रदर्शन दिखायी पड़ते हैं । इस समय की 'बसंती बयार' और 'गुलाबी जाड़ा' एक विचित्र मादकता भर देता है । यह दो ऋतुओं के सम्मिश्रण का बड़ा सुहावना समय होता है । प्रकृति के हाथों में इस समय दोनों ही छोर होते हैं - - एक को छोड़ने के लिए और दूसरे को पकड़ने के लिए। इस समय एक हल्केपन का अनुभव होता है और मनोरंजन करने की इच्छा होती है । फागुन का मस्त-महीना अवस्था की उपेक्षा कर बड़े-बूढ़ों को भी सरस बना देता है । 'फ गुन में जेठ बड़े रसिया' -- इसका प्रमाण है । कोई स्त्री गा उठती है" मत मारे नयन की चोट, होली में मेरे लग जायेगी ।"
फागुन में जब 'बड़े बूढ़ों और 'रांड़ लुगाई' को भी मस्ती छा जाती है तो फिर नवयोवना, नवविवाहिता को, जोपीहर में हैं, अचानक श्वसुराल का ध्यान आ जाना स्वाभाविक ही है । मादकता के वश भूत हो उसके लिए प्रिय का विरह असह्य हो जाता है और वह एक परदेसी राहगीर द्वारा अपनी ससुराल में संदेशा भेजती हैं, जो इस प्रकार होता है -
कच्ची अम्बली गदराई रे फागन में रॉड लुगाई मस्ताई रे फागन में कहियो रे उस ससुर भले से चाल्ला ले करवा फागन में-- कच्ची. कहियो रे उस बहू भली से, चार महीने गम खावै रे पीहर में कहियो रे उस जेठ भले से, चाल्ला ले करवा फागन में-- कच्ची... बिन मुकलावै ले जा रे फागन में कहियो रे उस बहू भली से,
दो महीना ग्रम खाजा रे पीहर में - कच्ची... कहियो रे उस देवर भले से
चाल्ला रे करवा फागन में कच्ची... कहियो रे उस भाभी भी से
एक महीना गम खावै रे पीहर में-- कच्ची...
कहियो रे उस राजा भले से
चाल्ला ले करवा फागन में
बिन मुकलाई ले जा रे फागन में कच्ची...
कहियो रे उस गोरी भली से
दूजा खसम कर ले रे पीहर में
कच्ची अम्बली गदराई रे
इस गोत में मनोभावों को पूर्ण स्थिति स्पष्ट हो जाती है । फागुन के गोतों में अधिकतर वर्णन स्त्री-पुरुष के संयोग का ही रहता है । स्त्री-पुरुष ऐसे अवसर पर अवस्था का भेद-भाव नहीं देखते और मुक्त हृदय से मनोरंजन करते हैं। इसी कारण इस अवसर पर बहुत सी अश्लील बातें भी कुछ सीमा तक क्षम्य रहती हैं । होली खेलने में सबको छूट रहती है ।
"होली है भई बुरा न मानो"
यह अवसर मज़ाक के लिए उपयुक्त समझा जाता है। समाज द्वारा स्वीकृत मज़ाकिया रिश्तों में तो देवर-भाभी और जोजा-साली का ही है पर इस अवसर पर तो राहगीर तक भी मज़ाक कर बैठते हैं । एक स्त्री कहती है --
"मेरी लाल चुनड़ी पै रंग बरसे, गुलाल बरसै "
स्त्री वास्तव में समझ भी नहीं पातो कि उसको रँगने वाला व्यक्ति कौन है और पूछती है-मुट्ठी भरा गुलाल किन्ने डाला रे
जिने भी डाला लाला सन्मुख अइयो
नहीं तो दूंगी सहज गाली, गुम गुम गाली
एक स्थान पर भाभ, देवर के संबंध में कहता है जिसके द्वारा सारी स्थिति स्पष्ट हो जाती है --
काँटा लागो रे देवरिया मो पै संग चलो ना जाय
अपने महल की मैं अलबेली, जोबन खिल रहे फूल चमेली
धूप लगे कुम्हलाये
आधी रात हमें ले आयो, रास्ता छोड़ कुरस्ता धायो
बाग़ों में पेड़ों को डालियों पर रंग-विरंगे कपड़े, विशेषतया हरी साड़ियां, पहन कर झूलती हैं और प्रकृति के साथ आत्मसात् हो जाती हैं - - यह दृश्य बहुत ही सुखदायक और आकर्षक होता है । देखनेवालों का मन भी उस दृश्य से आह्लादित होकर उसमें भाग लेने को लालायित हो उठता है । प्रतिदिन एक-न- एक नये गीत और नये-नये स्वर इस मास में सुनने को मिलते हैं । विविध भावों का उद्वेलन झूले के दोलन के साथ होता है । सावन का झूला उनके अन्तर की प्रसन्नता का प्रतीक बन कर सम्मुख आता है । प्राकृतिक सौंदर्य से आत्मविभोर हो कर बाल, युवा, वृद्ध - सभी का हृदय गा उठता है और प्रकृति से तादात्म्य हो जाता है । इन में प्रकृति वर्णन बहुत उच्चकोटि का मिलता है। विभिन्न ऋतुओं का, ऋतु परिवर्तन का मन पर क्या प्रभाव पड़ता है तथा उनके अनुरूप संयोगावस्था और वियोगावस्था में मन पर क्या-क्या प्रतिक्रियायें होती हैं, इसका खड़ीबोली के लोकगीतों में बहुत ही स्वाभाविक और मनोवैज्ञानिक वर्णन मिलता है । किस प्रकार मन की भावनाओं तथा परिस्थितियों के कारण संयोगावस्था में प्रिय लगनेवाली वस्तुएँ वियोगावस्था में अप्रिय और असहनीय हो जाती हैं तथा मनुष्य अपनी ही भावनाओं के अनुरूप विश्व को किस प्रकार देखता है, इसके प्रत्यक्ष उदाहरण इन लोकगीतों में मिलते हैं । प्राचीनकाल में कुछ व्यापारी लोगों को अन्य उद्योग-धन्धों के लिए परदेस जाना होता था । अत्यधिक वर्षा के कारण कार्य में भी कठिनाई होती थी और यातायात में सुविधाएं न होने के कारण 'चातुर्मास' में परदेस गए हुए पति अपने घर लौट आते थे। सभी प्रोषित-पतिकाएँ इस महीने में अपने पति की बाट जोहती थीं और उनके आ जाने पर आनन्दमग्न हो जाती थीं । कभी सुविधा पाकर वह अपनी माँ के घर भी चली जाती थी । वहाँ माँ की छत्रछाया में अतीत की सुखद स्मृतियों के साथ तथा अपनी बहन, भाभी व चिरपरिचित सखियों के साथ वह एक बार स्वयं को भी भूल जाती थी और उनकी श्वसुराल की सब यातनाएँ, व्यथा, घुटन आदि का एक मौखिक निकास हो जाता था । इस प्रकार हँस-गाकर अपनी व्यथा मुखरित कर वह तन-मन से अपेक्षाकृत स्वस्थ अनुभव करती थीं । सावन ऋतु का विशेष पर्व - तीज होता है । इस अवसर पर विवाहिता, सौभाग्यवती तथा कुमारियाँ रंग-बिरंगे वस्त्रों से सुसज्जित होकर एक-दूसरे से मिलती हैं, घर जाती हैं तथा एक स्थान पर बाग़ व घर में ही पेड़ के नीचे पड़े हुए झूले पर सामूहिक रूप से झूला-समारोह होता है । यह हास्य उल्लास का अवसर होता है । इससे जीवन में प्रेरणा मिलती है, उमंग उत्साह का यह वातावरण मानसिक जीवन को स्वास्थ्य प्रदान करता प्रतीत होता है । इन गीतों का मनोवैज्ञानिक महत्व भी है । आधुनिक मनोवैज्ञानिकों का कथन है कि मन में विषम परिस्थितियों के तथा अनुभवों के कारण जो अनेकों गुत्थियाँ पड़ जाती हैं, उनको किसी-न-किसी रूप में अभिव्यक्ति तथा प्रदर्शन होना ही चाहिए । यह मानसिक रोगों के उपचार में भी सहायक होता है । बालक तो अपनी मानसिक गुत्थियों को खेलों द्वारा तथा अन्य हास्य व रुदन के द्वारा निकालते हैं लेकिन वयस्क इतनी सरलता से नहीं निकाल सकते । उनको अन्य साधन भां चाहिये । आधुनिक पढ़े-लिखे लोग जो इन मानसिक रोगों से अधिक पीड़ित होते हैं, वह अपनी भावनाओं पर बुद्धिमानी का आवरण चढ़ा कर छिपाने में निपुग होते हैं । वह चित्रकारी तथा लेखनकला के द्वारा कुछ अंश में अपनी वास्तविकता को छिपाते हैं तथा अपने मनबहलाव के वाह्य पर क्षणिक साधन, सिनेमा, रेस, क्लब आदि में जाकर अपना मनोरंजन करते हैं पर लोकमानव आधुनिक सभ्यता से भी अनभिज्ञ हैं और न ही उन्हें मनबहलाव के कृत्रिम साधन उपलब्ध हैं और न उनकी आर्थिक सामर्थ्य हां इनका उपयोग करने की है । वह सहज और सरल हृदय हैं विशेषतः नारी, का अपने पारिवारिक व्यस्त जीवन में अनेक आर्थिक व सामाजिक समस्याओं और परिस्थितियों में निरन्तर तपते रहने के कारण मन व शरीर मँज जाता है । यह समय-समय पर लोकगीत व लोककथाओं के द्वारा अपनी व्यथा को व्यक्त करती हैं । उनको व्यथा के प्रदर्शन का तथा मनोभावों को व्यक्त करने का यही सोवा-सादा माध्यम है जिसके कारण इनकी अधिकतर गुत्थियाँ सुलझ जाती हैं। इसके लिए इनको अधिक परिश्रम नहीं करना पड़ता । आधुनिक सभ्यता में हम कुछ ऐसे रंग गये हैं कि प्रकृति के साथ हम लोग सामंजस्य कर ही नहीं सकते, और न प्राकृतिक आवश्यकता की ओर ही हमारा ध्यान जाता है । कारण, आज का जीवन कुछ ऐसा यंत्रवत् हो गया है कि प्रकृति की ओर ध्यान देने का कुछ तो अवसर हो कम मिलता है और कुछ इस ओर से उदासीन भी हो गये हैं । कोई भी वस्तु क्यों न हो हम उसका उसी के अनुरूप मनोरंजन नहीं कर पाते जब कि हमारो ग्रामीण महिलाओं में यद्यपि पहले की अपेक्षा कम है पर अब भी प्रकृति के अनुरूप जीवन को ढालने की क्षमता है व यथासंभव प्रकृति का साथ भी देती हैं । विशेषतः होली व सावन आदि कातो वह मुक्त हृदय से स्वागत करती हैं । इसका महत्व इसलिए भी अधिक है क्योंकि यह मास ग्रीष्म ओर शिशिर के बाद आते हैं । ये ऋतु परिवर्तन के साथ-साथ प्रसन्नता और उत्साह के प्रतीक हैं । दुख के बाद सुख अपेक्षाकृत और भो सुखद लगता है। सावन में अनेक दुवों को गीतों के रूप में दोहराने का सुअवसर मिल जाता है। झूले की पैंगों के साथ सभी स्त्रियाँ अपनी अवस्था के अंतर को भूल कर जब अपने-अपने हृदयों को खोलतीं हैं तो ऐसा प्रतीत होता है कि यह अवसर उनको प्रकृति ने उनकी शिकायतों के सुनने के लिए हो निश्चित किया है । इस अवसर पर गाये जाने वाले गीतों में पारिवारिक, आर्थिक और सामाजिक समस्याओं का वर्णन रहता है । सावन के गीत भावप्रधान होने के साथ-साथ वर्णनात्मक अधिक हैं। इनमें चम्पेबाग़ का उल्लेख मिलता है । 'इंदरराजा' वर्षाऋतु के देवता माने गये हैं, बिजली बादल तथा उसको गरजन उनके विशेष अस्त्र हैं, जो लोकनारी के हृदय पर सबसे अधिक प्रभाव डालते हैं जिनसे डर कर वह अपने प्रियतम के लिए कामना कर उठती है। इसका उदाहरण हमको निम्नलिखित गीत में दष्टिगोचर होता है"इन्दर राजा बागों में झूल रहे जी" रिमझिम मेह, नन्हीं-नन्ही बूंदें, पपीहा की पिउ - पिउ, कोयल की कूक, मोर का शोर, घनघोर घटा, बिजली की चमक - सभी हृदय को ही नहीं शरीर को भी थरथरा देते हैं और पति की कामना के लिये उद्दीपन का कार्य करती । वर्ण्य - विषय की दृष्टि से इन गीतों में मन की कुंठा, कृत्रिम तथा सामाजिक आदर्शों के भार से उत्पन्न आकुलता, इष्ट वियोग तथा अनिष्ट संयोग अथवा अकस्मात् मिलन या क्रियाविदग्धा नायिकाओं की चातुरी और गुप्त अभिसार के वर्णन होते हैं। इनमें नायिकाओं में विविध प्रकार स्वकीया, परकीया, सामान्या, ऊड़ा, अनूठा, मुग्धा, मध्या, प्रौढ़ा, अभिलषित वासक-सज्जा तथा कलहान्तरिता, सभी के चित्र मिलते हैं। इनमें स्थानीय व सांस्कृतिक प्रभाव भी हैं । सावन के गीतों में बारहमासों का विशिष्ट स्थान व महत्व है। बारहमासों में विशेषतः वियोग के गीत हैं । वियोग के उत्ताप में वर्ष के विविध महीनों का वियोगिनी के लिए क्या रूप हो जाता है बारहमासा में अभिव्यक्त होता है । इनमें प्रत्येक ऋतु की विशेषता के साथ ही उसकी विरहिणी पर प्रतिक्रिया भी प्रकट की जाती है । साहित्य में जो षट्ऋतु का वर्णन है, वही लोककाव्य में बारहमासा माना जाता है । सावन के गीतों में प्रकृति से सामंजस्य स्थापित किया गया है । गीतों में बिजली, बादल, पुरवइया आदि को संबोधित किया गया है, जो इस बात का द्योतक है कि नारी उनसे साहचर्य की भावना का अनुभव करती है। राधा, कृष्ण, ब्रज के गोप, यह सब लोकनारी के अपने ही जीवन से संबंधित हैं और जो कुछ भी उनके जीवन में घटता है उससे वह सादृश्य स्थापित कर लेती हैं। इसमें शृंगार और करुणा, इन्हीं दो रसों की प्रधानता मिलती है । इन अधिकांश गीतों का आधार प्रेम ही होता है और घटनास्थल बाग या पनघट होता है। पशु-पक्षी भी इस ऋतु में मिलन तथा विरह की भावना को और अधिक उत्तेजित करते हैं । बारहमासा आसाढ़ मास के वर्णन से से प्रारंभ होता है । इनके वर्ण्य - विषय में वर्ष भर के प्रत्येक माह के विशेष त्योहारों का महत्व मिलता है। प्रत्येक माह में प्रिय की अनुपस्थिति कितनी दुःखदायी होती है, इसका भी वर्णनात्मक उल्लेख बारहमासों में पर्याप्त मिलता है। विशेषतया सावनमास में प्रिय का न होना असहनीय हो उठता है । सावन में प्रिय की अनुपस्थिति से विरह चरमसीमा पर पहुँच जाता है । गत ग्यारह मास से वह जीवन को सारी विषमताएँ इसी आशा पर सहती हैं पर जब यह आशा भी दुराशा में परिणत हो जाती है तो धैर्य का बाँब टूट जाता है। इसी से गीतों में उल्लेख मिलता है -- "बीते हैं ग्यारह जो मास" । नारी जीवन का, नारी हृदय का, तथा उसकी मनोगत सभी प्रकार की भावनाओं, आशंका, भय, क्रोध तथा ईर्ष्या का जितना सजीव और स्वाभाविक चित्रण हमें ऋतु- गोतों में मिलता है, वह अन्यत्र मिलना कठिन है । श्रावण के गीतों का संबंध विशेषतः स्त्रियों से ही है । 'ये बारहमासे नारी जीवन के आस-पास घूमते रहते हैं तथा उससे संबंधित होते हैं । इनका केन्द्र नारी जीवन ही होता है। इसमें राम-कृष्ण से संबंधित गीत भी हैं । इनका उदाहरण परिशिष्ट में दिया जा रहा है, जिसमें भाई के प्रेम, भावज के तिरस्कार तथा देवर आदि सभी संबंधियों के व्यवहार का बहुत ही रोचक वर्णन है । सावन के गीतों में बारहमासों के अतिरिक्त कथागीतों का भी बहुत महत्व है। इनमें ऐतिहासिक महत्व भी होता है जिनमें आल्हा, जाहरपीर, गोपीचन्द, भरथरी, मखन, चन्दना, हंसाराव, चन्द्रावल, नर सुलतान, गुग्गापीर, आदि कुछ लोकगाथाओं के रूप में प्रचलित हैं । ये लोककथा-गीत ही परिवद्धित होकर लोकगाथा का रूप ले लेते हैं । इस ऋतु की प्रमुख लोकगाया 'आल्हा' है । 'आल्हा' में दिल्ली के राजा पृथ्वीराज और कन्नौज के राजा जयचन्द के आपस के झगड़ों का विशद वर्णन है । इसमें 'आल्हा' तथा उसके भाइयों के वीरतापूर्ण कार्यों का उल्लेख किया गया है । बहुतसी अलौकिक घटनाएँ इसके अन्तर्गत मिलती हैं जिनमें पशुपक्षियों का भी महत्व - पूर्ण योग है तथा दैवीय शक्तियों का भी प्रभाव रहा है । सावन मास में जब हल्की-हल्की फुहार पड़ती है तो ोलक की ताल पर 'आल्हा' चौपालों तथा अमराइयों में गूंज उठता है । इसमें लोकजन के अंधविश्वासों तथा आदर्शों को पूर्णरूप से अभिव्यक्ति मिली है । इसीलिए यह उनकी सबसे अधिक लोकप्रिय गाथा है । इनमें स्थानीय और सांस्कृतिक प्रभाव भी रहता है । कुँवर निहाले, की प्रेमकथा में लोकलाज और मर्यादा का विचार अतीव प्रभावकारी है । स्त्रियाँ नरवरगढ़ 'के हाकमा, नर सुलतान और निहालदे की इस प्रेमकथा को भी बड़े उत्साह से गाती हैं। स्त्री के लिए प्रेम, जीवन और पुरुष के लिए प्रेम, खिलवाड़ है। नर सुलतान और निहालदे की प्रेमकथा ऐतिहासिक है । इन प्रणयकथाओं में तथा वीर गाथा में स्त्री वीरता, सतीत्व की रक्षा के हेतु आत्म बलिदान तथा प्रिय मिलन के लिए सर्वस्व त्याग करने को प्रस्तुत रहती हैं। इस प्रकार नारी- चरित्र की विशिष्टता का उल्लेख इनमें मिलता है । इन प्रेमकथाओं में से कुछ का उल्लेख निम्न रूप में है । चन्दना -- यह बहुत प्राचीन गीत है । चन्दना ऊढ़ा नायिका है । चन्दना अपने पीहर में है। वहाँ पर उसका प्रेम किसी सुनार से हो जाता है। माँ उसे हर तरह से समझाती है कि वह उससे संबंध न रखे । चरखा कात कर मन बहलाने का सुझाव देती है पर चन्दना कहती है मुझसे चरखा नहीं काता जाता, कातने से देह में पीड़ा होती है, उँगली और कमर में दर्द होता है । हर तरह से तंग आकर माँ ससुराल में समाचार भिजवा कर उसके पति को बुलवाती है । उसका पति ससुराल में ले जाने के लिए आता है, वह पहले चन्दना को कुछ नहीं कहता । रात को खाना खा कर सो जाता है, बहाना बनाता है, पर वास्तव में जगता रहता है । पति को सोता हुआ देख कर उसकी स्त्री सुनार के यहाँ उससे विदा लेने जाती है । रात में पति चुपचाप उठकर उसका पीछा करता है तथा सब कुछ अपनी आँखों से देख कर स्थिति के गांभीर्य को समझता है । पर जानबूझ कर यह भेद किसी से स्पष्ट नहीं करता और अगले दिन उसको विदा कराकर ले चलता है, मार्ग में वह उससे बदला लेता है और उसकी हत्या कर देता है । इस प्रकार अनियमित संबंधों का परिणाम भयंकर होन। स्वाभाविक ही है । यही चन्दना को देखना पड़ा । यह नारी जाति का कलंक है । इसको लोक समाज में सत्य घटना समझा जाता है । चन्द्रावली - यह ऐतिहासिक कथा है । जनश्रुति बतलाती है कि चन्द्रावली मेरठ के ही किसी गाँव की थी । वह गीत के कथनानुसार किसी कामुक युवक के चंगुल में फँस गयी और अनेक उपाय करने पर भी उनसे वह छूट न सकी । अंत में वह अपने सतीत्व की रक्षा के हेतु तथा दोनों कुलों की लाज रखने के लिए आग लगाकर आत्महत्या कर लेती है । यह बहुत ही प्रसिद्ध लोककथा है । इससे मुग़लकालीन अत्याचारों का ज्ञान होता है तथा स्त्री के चरित्र की महत्ता का परिचय मिलता है । इससे उस युग की स्त्रियों के मनोबल तथा उनके चारित्रिक व आत्मिक बल का उदाहरण मिलता है । निहालदे - यह भी सावन का बहुत प्रसिद्ध गीत है। निहालदे एक बहुत सुंदर लड़की है। माँ के अधिक मना करने पर भी बाग में अपनी सहेलियों के साथ झूलने चली जाती है। बाग़ में उसे मुगलों ने घेर लिया । सव सहेलियाँ तो भाग गयीं पर मुग़लों ने निहालदे को पकड़ लिया क्योंकि वही सबसे सुंदर थी । सखियों ने सब समाचार जाकर घर पर कह दिया । भाई, बहन को छुड़ाने आया और मुग़ल के द्वार पर पहुँच कर उसे मार कर बहिन को छुड़ा लाया । जाहर-गुग्गापीर - आत्मा को अनश्वरता में विश्वास उत्पन्न कराने वाला यह गोत लोक मर्यादा की रक्षा के लिए उच्चतम बलिदान की कथा है । रानी बाछल को यही मालूम था कि उसका पुत्र जाहर, काल का ग्रास हो चुका है परन्तु अपनी प्रियतमा सिरियल से अभिसार के लिए वह नित्य आता था, इसलिए उसने अपने को कभी विधवा नहीं माना । किन्तु सावनी तीज को झूले पर बैठी सिरियल का शोश-पट जब चंचल समीर ने उड़ा कर एक ओर कर दिया तो वह सिंदूरी माँग तुरन्त लोकचर्चा का कारण बन गयी । इस पर सास बाछल को लज्जा हुई और संदेह हुआ तथा इसी कारण आवेश भी हुआ । वह बहू पर अविश्वास कर उस पर लांछन लगाती है पर बहू विश्वास दिलाने का प्रयत्न करती है और कहती है-तेरे तो लेखे सासु मर जो गया री चला जो गया रो, मेरे वो नित उठ आय पिया अंत में बहू सास को प्रमाणित करने के हेतु गुग्गा को दिखाता है पर वह धरती में समा जाता है अपने कहने के अनुसार-- क्योंकि उसने इस मिलन-भेद को गुप्त रखने को कहा था । जाहर ऐतिहासिक पुरुष है पर शेष घटना युग - विश्वास का रंग हो सकती है। इस गोत में लोकिकता और अलौकिकता का अद्भुत मेल एक इनके अतिरिक्त अन्य अनेक छोटी-बड़ी कथाएँ सावन के गीतों के रूप में लोकसमाज में प्रचलित हैं, जिनमें ढोला मारू, हंसाराव, बनजारा आसिक, धोबी बेटो, लच्छो मखन, मनरा, हंसामोरिती, आदि हैं। इनमें कुछ लौकिक तथा अन्य काल्पनिक तत्व विद्यमान हैं । काल्पनिक कहने से कथा का महत्व कम नहीं होता क्योंकि कथा में जोवन न सही पर जोवन की अनेकरूपता तो विद्यमान रहती ही है । फुटकर सावन गीत-सावन के प्रबंध-गीतों के अतिरिक्त लघुगीत भी हैं जो भिन्न-भिन्न विषय से संबंधित हैं। उनको हम फुटकर गीतों के वर्ग में रख सकते हैं। इनमें वैयक्तिक सुख-दुख, शांति-संघर्ष, अनुराग तथा डाह, बड़ी सरलता से ध्वनित हुए हैं। इनमें नारों के दोनों चित्रों का उल्लेख मिलता है । सरल मुग्धाएँ तथा कुटिलता और कलंकमरो कुल्टाएँ दोनों काही समान रूप से प्रदर्शन है । यह घरेलू चित्र हैं । यह गीत जीवन की विशाल चित्रपटो है । इनमें मानव मनोखड़ीबोली के लोकगीतों का अध्ययन विज्ञान के सुंदर विश्लेषणपूर्ण सजीव उदाहरण मिलते हैं। हम सपत्नी की ईर्ष्या के संबंध में एक उदाहरण प्रस्तुत कर रहे हैंसतहत्तर एजी आया है सावन मास, हिंडौले गड़ाइयो जी महराज रेसम झूल बटाय हिंडोले डालियो जी महाराज ऐजी झूलेगी छोटी बड़ी नार, झोटे देंगे हाकमाँ जी रिमझिम बरसे है मेह, राजा तो भेजे हैं आचकूं महाराज एजी चुंदड़ी को धरा उतार, ओढ़ो काली कमली जी महाराज एजी हुक्के के नौ दस टूक, चिलम चिटकांइये जी महाराज मैं तो कातूंगी मोटा-झोटां सूत, बटाऊँ रस्से जेवड़े कस कर बाँधूंगी सौक, ढीले बाँधूं अपने हाकमा जी महाराज इन गीतों में प्रायः बनी बनाई परम्पराएँ ही बार-बार दोहराई जाती हैं । उदाहरण के लिए वन, बाग़ आदि की उपमान भी सर्वस्वीकृत रहते हैं । जाय उतारा सेले बड़ तले, झूला तो डाला चम्पेबाग़ में एक बन लाँघा दूजा बन लाँघा, तीजे में..... यहाँ पर हम सावन मास में गाये जाने वाले लड़कियों के गीतों का भी अध्ययन करेंगे । जेठ मास के अन्त में उमड़ते बादलों के साथ बालिकाओं का कोमल स्वर झूल की पैंग के सहारे तरंगित हो उठता है । इन गीतों का वर्ण्य - विषय इस प्रकार है -- भाई के प्रति बहिन का सौहार्द्र व सद्भावना बहिन के प्रति भाई का अतुल स्नेह तथा बलिदान तत्परता । सास, ननद और भौजाइयों के मनोमालिन्यपूर्ण व्यवहार तथा वाकु-संघर्ष और नारी का संकुचित मनोविज्ञान तथा माता का कन्या के प्रति करुणापूर्ण मोह सम्मिलित परिवार के पारस्परिक संबंधों का दिग्दर्शन । यह वर्णनात्मक और संवादात्मक होते हैं । इनमें स्वल्प शब्दों में बाल-मनुहार तथा सहृदयतापूर्ण व्यवहार का सुन्दर अंकन हुआ है । बालकों के नन्हें हृदय छोटी-छोटी बातों से हर्ष और शोक की लहर उत्पन्न हो जाया करती है और वह अपनी उन भावनाओं को अपने विशिष्ट ढंग से ही व्यक्त कर देते हैं -- कच्ची नीम की निबौली, सावन की रुत आई जी क्यों क्यों मेरे मुन्ना से भइया, नोंदड़िया क्यों सोई जी, तमारी तो भैणा भांजी, सासरे घर झुरमें जी झुरमें है झुरमण दे बुलावे आवें सावण जी आधी सो रैन पहर का तड़का, बीरन घोड़ा ले चल दिये जी उठ उठ री बाहण हठीली खोल्लो चन्दन किवाड़ जी उट्ठी बीर मिलन कू मेरा टुट्या गल का हार जी हार तो हैं और भतेरे बीरन कब कब आवै जी चुग देगे मेरे चिड़ी चिड़गले, पो देग्गा मेरा बीरा जी थाली में घर गिरी छुहारे भोजन करने बैट्ठे जी परात में ले रोली रुपया टीका करणे बैट्ठे जी इन गीतों में चित्रात्मकता और संवादात्मकता का योग ब त सुंदर है। भाई के प्रति बहन की कोमल भावनाएँ, सास के प्रति विरसता और माता के दुलार पर अथक विश्वास ध्यान देने योग्य है । इनमें वात्सल्य रस की अनुपम झाँकी है । कन्यायें सावन के गीत भाई को माध्यम बना कर गाती हैं क्योंकि उनका सबसे अधिक 'प्यार अपने भाई के प्रति होता है, उसको पाकर वह फूली नहीं समातीं । विवाह के पश्चात् उनके निकटतम पति हो जाता है, उसको पाकर वे प्रसन्न होती हैं और उसके विरह में वे पागल हो जाती हैं । भाई को भी वह भूल नहीं पाती, यदा-कदा उसकी याद मन में शूल जाती है । हम यहाँ एक गीत प्रस्तुत कर रहे हैं जिसमें बालिका का प्रकृति प्रेम, भाई के प्रति स्नेह तथा सास के प्रति भावना का पता चलता है । प्रकृति प्रेम को प्रकट करने वाला एक बालिका का गीत इस प्रकार है चक्की तले मैंने धनिया बोया, हाँ सहेली धनिया बोया धनिये के दो किल्ले फूट्टे हाँ सहेली किल्ले फूट्टे किल्लों को मैंने गऊ चराई गऊओं ने मुझे दुध्धा दीया हाँ सहेली.. दुध्धे की मैंन खीर पकाई, हाँ सहेली खीर पकाई खीर पका मैंने बोरन जिमाये, हाँ सहेली.. बोरन ने मुझे चूंदरी दी चुंदरी मेरी झमकै सास मेरी चमकै सावन के इन गीतों में भाई-बहन के प्रेम का वर्णन है। ऐसा प्रतीत होता कि मातृ-स्नेह का यह पाठ, कन्याओं के मन में बाल्यकाल ही में रम जाता है और इसी बल तथा पूंजी को लेकर वह ससुराल जाती हैं । सावन सूना भैया बिन हो गया जो किस्कू बनाऊँ लपझप पूरियाँ जी किस्कू राघू रस खीर...सावन. इन सावन के गीतों में, जो बालिकाओं द्वारा गाये जाते हैं - वह उनके ही सुबोध - सुगम होते हैं । यह अन्य लम्बे कथा - गीतों से कुछ भिन्न होते हैं तथा यह अति संगीतपूर्ण, लयपूर्ण, लम्बे छंद के होते हैं और भाषा की क्लिष्टता का अभाव रहता है। इनमें प्रेमविलासिनियों के दाँव-पेंच वाले वर्णन का अभाव रहता है । इनमें कथा - कथन की प्रवृत्ति का भी अभाव रहता है । इस प्रकार यह अलंकारविहीन भाषा के तथा साम्यभावों से परिपूर्ण गीत, निश्चय ही सावन के भाई.बहनो के गीतों में महत्व रखते हैं । इस प्रकार सावन के दोनों वर्गों का अध्ययन कर हम इस निष्कर्ष पर पहुँचते हैं कि इनका खड़ी बोली क्षेत्र में अपना विशिष्ट स्थान है। इनका वर्ण्य - विषय बहुत व्यापक है और यह अपने में पूर्ण हैं । होली -- भारतवर्ष में हर त्यौहार का संबंध किसी देवी-देवता से माना जाता है । इसी प्रकार होली का भी संबंध होलिका से है । महिलाएँ फाग से पहिले दिन होली पूजने जाती हैं। माताएँ बच्चे को मेवा, लड्डू, मखाने तथा गोलों का हार पहनाकर होली पूजने ले जाती हैं जहाँ पर होली के लिए ईधन जमा होता है। महिलाएं भी चीचली के धागे से चारों ओर घूम कर होली पूरती हैं और लोटे से पानी छोड़ती जाती हैं तथा दीपक जलाकर रोली आदि से पूजा कर बेर चढ़ाती हैं। घर आकर मेवे - मिठाई आदि में से मिनस ? कर हार बच्चों को खाने के लिए दे देती हैं और बच्चे हारों को तोड़ कर बड़े प्रेम से खाते हैं, फिर मुहूर्त में, ब्राह्मण होली में आग लगाते हैं । जिस समय होली में आग लगती है लोग गेहूँ की बाल उसमें भूनते हैं तथा उस भुने हुए गेहुओं की बाल को प्रसाद मान कर खाते हैं और एक-दूसरे को देकर शुभकामना करते हैं व गले मिलते हैं। बाल भूनना, फसल के लिए शुभ होता है । अगले दिन प्रातः जब होली जल लेती है तो राख को बड़े व बच्चे सब लगाते हैं तथा बच्चों के लिए राख को उठाकर उस घर में रख लिया जाता है। इससे बच्चों पर प्रेतादि का प्रभाव नहीं होता। कहा जाता है उस दिन वातावरण में प्रेतात्माएँ रहती हैं और दूध आदि पीने से वह बालकों पर असर कर जाती हैं । दूसरे दिन से रंग खिलता है। उसमें पुरुष विभिन्न रूप बनाकर झुंड में होली खेलते हैं। उनमें से किसी के सेहरा और मोड़ आदि बाँध कर, फटे कपड़े पहनाकर और गधे पर बिठा कर निकलते हैं। उसको कहा जाता है होली का 'भडुवा' । ये हास्य तथा उल्लास की अभिव्यक्ति का अनोखा साधन होता है । स्त्रियाँ नाच कर दो. लोक शब्द है । मन के संकल्प का अपभ्रंश है, कोई वस्तु मन से किसी के निमित्त संकल्प कर देने को कहते हैं । होली खेलती हैं तथा लड़कियाँ दुल्हे-दुल्हा बन कर होली खेलने जाती हैं । पूस - माघ के जाड़े और शीत की उग्रता के कारण गीतों की ध्वनि मंद पड़ जाती है । माघ में वसंतपंचमी से फिर गीतों की लहर उठती है और फागुन मास में तो वह अपनी चरमसीमा पर ही पहुँच जाती है । इस महीने में होली और धमार ही अधिक गाये जाते हैं । अनुष्ठान संबंधी गीत इस माह में भी कम ही हैं । वसंतागमन पर प्रकृति का उल्लास दर्शनीय होता है । शीत व्यतीत होने पर मानो जगती को नूतन प्राण व नवजीवन प्राप्त हुआ हो, जो वृक्ष लतादि में पुष्पसौरभ, पक्षियों में कोयल की कूक और मानवों में गीत बन कर फूटता । खड़ीबोली प्रदेश की उर्वराभूमि में यही उल्लास खेतों में पीली सरसों तथा वायु को प्रत्येक सिहरन पर थिरकती हुई गेहूँ की बाल के रूप में, पूर्व से पश्चिम तथा उत्तर से दक्षिण तक सर्वत्र बिखर जाता है । सावन में जिस प्रकार स्त्रियों के कंठों से करुण स्वरलहरी प्रवाहित होकर वातावरण को आर्द्र बनाती है, उसी प्रकार फागुन में मनुष्य का कंठरव उसके उन्माद को बढ़ाता है । गीत पर गीत फूट पड़ते हैं। रात और दिन होली के गीतों का समा- सा बँधा रहता है। इनका प्रधान वर्ण्य - विषय राधा-कृष्ण तथा शिव की होली होती है। इनमें शृंगार भावना और कीड़ा भावना ही प्रधान होती है। शिक जी संबंधी एक बहुत प्रसिद्ध गीत हैदुनिया ने बोया मको बाजरा भोले ने बो दई भंग दुनिया ने खाई मकी बाजरा भोले ने खाई भंग मेरी माँ भोला रो भोले ने पी लई भंग मानव समाज के स्वस्थ जीवन के लिए व्यक्ति की दिनचर्या में विनोद, हास और उल्लास के लिए कुछ क्षण आवश्यक हैं । सहज प्रवृत्तियों का अवरोध मन को स्वच्छ एवं स्वस्थ नहीं रख सकता । क्षुधा और काम मानव को दो आदिम प्रवृत्तियाँ हैं जिनको, भिन्न नहीं, एक दूसरे की पूरक कहा जा सकता है। इसीलिए भारतीय त्यौहारों में भावनाओं की अभिव्यक्ति का पूर्ण ध्यान रहा है। भारत कृषि प्रधान देश है । किसान को पूरे मौसम कार्यरत रहना पड़ता है । विदेशों के अनुसार वह दिन के छः घंटे कार्य नहीं करता बल्कि जिस समय उसकी खेती को उसकी आवश्यकता होती है वह तुरंत खेत पर पहुँच जाता है। उसका भाग्य तथा जीवन उसी खेती पर निर्भर करता है । परन्तु जब त्योहार आता है तो वह उन्मुक्त होकर गा उठता है, रंगों में डूब जाता है । जीवन की लीक को छोड़ कर वह संपूर्ण जीवन क्षेत्र में दौड़ता है । हर क्षेत्र को छूता है, हर पग पर उसको जीवन ही झलकता प्रतीत होता है । हर वातावरण तथा उसके प्रभाव को अभिव्यक्त करने के लिए हर मौसम के प्रारंभ में ऐसे त्यौहारों की अभिव्यंजना की गयी है ताकि वह उस मौसम के अनुरूप व्यवहार करके उसका स्वागत कर सके । दोपावली की दीपशिखाएँ शरद् का स्वागत करती हैं तथा आने वाले शरद् के लिए लोकजन को तत्पर कर देता हैं और विश्वास दिलाती हैं कि हम तुम्हारे साथ हैं। होली, गर्मी के आगमन को सूचना देती है । लोकजन रंग में डूब जाता है। रंग से भोग कर वह आने वाली गर्मी के लिए तत्पर हो जाता है । यौन विचारों ने ही सामाजिक आदर्शों को जन्म दिया । होली कुंठाओं को मुक्त करने का अवसर है। मनोवैज्ञानिकों के विचार से आदर्श, वाह्य और कृत्रिम । इसलिए जब कभी ऊपरी दबाव कम हो जाता है तभी सभ्यता के घने वन में खोया मानव अपनो आँखें खोल कर मूल प्रवृत्तियों की ओर दौड़ता है । होली एक ऐसा ही त्यौहार है जो सामाजिक स्वीकृति पाकर मानव को उसके अपने वास्तविक रूप में ले आता है। हमारी मर्यादित प्रवृत्तियाँ भी उन्मुक्त हो जाती हैं और आमोद-प्रमोद में निर्बंध हो जाते हैं तथा संयम और शिष्टाचार की मर्यादा का उल्लंघन भी क्षम्य समझा जाता है । होली, ऋतु परिवर्तन का त्यौहार है । शीतकाल की जड़ता के बाद प्रकृति में वसन्त आता है जो ऋतुराज कहलाता है और वह धीरे-धीरे ग्रीष्म में परिवर्तित हो जाता है । प्रकृति अपने इस नए और आकर्षक रूप-रंग से पुरुष को आकर्षित करती है तथा स्वाभाविक रूप से काम का उद्रेक होता है । ऋतुराज वसंत के आगमन से ही स्त्री-पुरुषों, बाल-युवा तथा वृद्धों के हृदयों में उल्लास होता है तथा नवीन स्फूर्ति का अनुभव होता है । कालिदास के अनुसार वसंतोत्सव की आम्न मंजरियों के ारा कामदेव का जन्म माना जाता है । वस्तुतः वसंतपंचमी से फाल्गुन की पूर्णिमा तक वसंतोत्सव मनाया जाता है। भारतीयों का नव वर्ष भी इसके बाद चैत्र में आरम्भ होता है । फागुन में लोग, गोत या रसिया आदि गाते है, इसलिए होली इसके स्वागत हेतु मनायी जाती है । यह पूरा मास हास्य-उल्लास ही में व्यतीत हो जाता है । ये लोक-उल्लास, लोकमानव के मन में नववर्ष के लिए आशावादी दृष्टिकोण की भूमिका होती है । फाल्गुन के महीने में अपनी इच्छानुसार तथा समाज द्वारा स्वीकृत उच्छृंखल जीवन बिताने की छूट रहती है । फाग के साथ साधारण जनता अपने दैनिक जीवन की विषमताओं को भी भुला देती है । वह एक बार अतीत और भविष्य को भूल अपने को केवल वर्तमान में ही खो देना चाहती है। यह माह उनके गत ग्यारह माह से अनवरत रूप से चले आते हुए जीवन से परिवर्तित होता है । इन दिनों गाँवों के मुक्त वातावरण में वह बहुत-सी गुप्त दबायां हुयी इच्छाओं को प्रकट करते हैं । परिणामस्वरूप उनके मन व शरीर की शिथिलता कम हो जाती है । उनकी बोली में फागुन का नाम 'मस्त महीना' है"मस्त महीना फागन का कोई जीवै तो खेले होली" होली फसल का भी त्यौहार है। इसी से इसका संबंध सृजन के तत्व पर निर्भर करता है। इन अवसरों पर योन संबंधों की भी छूट रहती है। यही कारण है कि होली पर अश्लीलता के प्रदर्शन दिखायी पड़ते हैं । इस समय की 'बसंती बयार' और 'गुलाबी जाड़ा' एक विचित्र मादकता भर देता है । यह दो ऋतुओं के सम्मिश्रण का बड़ा सुहावना समय होता है । प्रकृति के हाथों में इस समय दोनों ही छोर होते हैं - - एक को छोड़ने के लिए और दूसरे को पकड़ने के लिए। इस समय एक हल्केपन का अनुभव होता है और मनोरंजन करने की इच्छा होती है । फागुन का मस्त-महीना अवस्था की उपेक्षा कर बड़े-बूढ़ों को भी सरस बना देता है । 'फ गुन में जेठ बड़े रसिया' -- इसका प्रमाण है । कोई स्त्री गा उठती है" मत मारे नयन की चोट, होली में मेरे लग जायेगी ।" फागुन में जब 'बड़े बूढ़ों और 'रांड़ लुगाई' को भी मस्ती छा जाती है तो फिर नवयोवना, नवविवाहिता को, जोपीहर में हैं, अचानक श्वसुराल का ध्यान आ जाना स्वाभाविक ही है । मादकता के वश भूत हो उसके लिए प्रिय का विरह असह्य हो जाता है और वह एक परदेसी राहगीर द्वारा अपनी ससुराल में संदेशा भेजती हैं, जो इस प्रकार होता है - कच्ची अम्बली गदराई रे फागन में रॉड लुगाई मस्ताई रे फागन में कहियो रे उस ससुर भले से चाल्ला ले करवा फागन में-- कच्ची. कहियो रे उस बहू भली से, चार महीने गम खावै रे पीहर में कहियो रे उस जेठ भले से, चाल्ला ले करवा फागन में-- कच्ची... बिन मुकलावै ले जा रे फागन में कहियो रे उस बहू भली से, दो महीना ग्रम खाजा रे पीहर में - कच्ची... कहियो रे उस देवर भले से चाल्ला रे करवा फागन में कच्ची... कहियो रे उस भाभी भी से एक महीना गम खावै रे पीहर में-- कच्ची... कहियो रे उस राजा भले से चाल्ला ले करवा फागन में बिन मुकलाई ले जा रे फागन में कच्ची... कहियो रे उस गोरी भली से दूजा खसम कर ले रे पीहर में कच्ची अम्बली गदराई रे इस गोत में मनोभावों को पूर्ण स्थिति स्पष्ट हो जाती है । फागुन के गोतों में अधिकतर वर्णन स्त्री-पुरुष के संयोग का ही रहता है । स्त्री-पुरुष ऐसे अवसर पर अवस्था का भेद-भाव नहीं देखते और मुक्त हृदय से मनोरंजन करते हैं। इसी कारण इस अवसर पर बहुत सी अश्लील बातें भी कुछ सीमा तक क्षम्य रहती हैं । होली खेलने में सबको छूट रहती है । "होली है भई बुरा न मानो" यह अवसर मज़ाक के लिए उपयुक्त समझा जाता है। समाज द्वारा स्वीकृत मज़ाकिया रिश्तों में तो देवर-भाभी और जोजा-साली का ही है पर इस अवसर पर तो राहगीर तक भी मज़ाक कर बैठते हैं । एक स्त्री कहती है -- "मेरी लाल चुनड़ी पै रंग बरसे, गुलाल बरसै " स्त्री वास्तव में समझ भी नहीं पातो कि उसको रँगने वाला व्यक्ति कौन है और पूछती है-मुट्ठी भरा गुलाल किन्ने डाला रे जिने भी डाला लाला सन्मुख अइयो नहीं तो दूंगी सहज गाली, गुम गुम गाली एक स्थान पर भाभ, देवर के संबंध में कहता है जिसके द्वारा सारी स्थिति स्पष्ट हो जाती है -- काँटा लागो रे देवरिया मो पै संग चलो ना जाय अपने महल की मैं अलबेली, जोबन खिल रहे फूल चमेली धूप लगे कुम्हलाये आधी रात हमें ले आयो, रास्ता छोड़ कुरस्ता धायो